**APSTIPRINU**

SIA “LDZ CARGO”

Valdes priekšsēdētājs A.Miķelsons

(*parakstīts ar drošo elektronisko parakstu*)

**Elektroniskās izsoles noteikumi**

**100 riteņpāru pārdošanai**

1. **Vispārīgie noteikumi**
   1. Šie noteikumi, turpmāk – Noteikumi, nosaka kārtību, kādā tiek pārdota sabiedrībai ar ierobežotu atbildību “LDZ CARGO”, reģ.nr.40003788421, juridiskā adrese Dzirnavu ielā 147 k-1, Rīgā, LV-1050 (turpmāk – Pārdevējs) piederošā kustamā manta**: 100 lietošanā bijušie kravas vagonu RU-1 tipa riteņpāri ar rullīšu gultņiem**.
   2. Pārdošanas veids - elektroniskā izsole ar augšupejošu soli, turpmāk - Izsole.
   3. Izsole tiek organizēta elektroniskajā izsoles vietnē <http://auctioncargo.ldz.lv>, turpmāk - EIV.
   4. Izsoles organizētājs ir Pārdevēja izveidota izsoles komisija, turpmāk – Komisija.
   5. Izsoles sākums **2025.gada 4.augustā plkst.13.00**.
   6. Izsoles beigas **2025.gada 6.augustā plkst. 13.00.**
   7. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē.
2. **Informācija par kustamo mantu**
   1. Pārdevējs izsolē pārdod kustamo mantu, kuru veido 100 lietošanā bijušie kravas vagonu RU-1 tipa riteņpāri ar rullīšu gultņiem (turpmāk – Riteņpāri). Riteņpāru velšanās loka biezums no 24 mm līdz 34 mm.
   2. Riteņpāru saraksts un informācija par Riteņpāriem norādīta Noteikumu 2.pielikumā. Riteņpāri nav apgrūtināti ar lietu vai saistību tiesībām.
   3. Izsoles dalībniekam ir tiesības apskatīt Riteņpārus to atrašanas vietā – Varšavas ielā 49, Daugavpilī, iepriekš vienojoties ar Pārdevēja kontaktpersonu par apskates datumu un laiku.
   4. Pārdevējs nodod un pircējs pieņem Riteņpārus SIA “LDZ ritošā sastāva serviss” teritorijā pēc adreses Varšavas iela 49, Daugavpils. Riteņpāru nodošanu un pieņemšanu var veikt partijās.
   5. Visus izdevumus, kas saistīti ar Riteņpāru tālāku transportēšanu no nodošanas vietas sedz pircējs.
3. **Izsoles sākumcena un Izsoles solis**
   1. Riteņpāri tiek pārdoti kā lietu kopība.
   2. Izsoles sākuma cena **27 000 EUR** (divdesmit septiņi tūkstoši euro), Izsoles solis **2000 EUR** (divi tūkstoši euro).
   3. Pirkuma maksai tiek piemērots pievienotās vērtības nodoklis saskaņā ar LR Pievienotās vērtības nodokļa likuma prasībām
4. **Izsoles izsludināšana**
   1. Pārdevējs izsludina Izsoli ne mazāk kā 14 (četrpadsmit) dienas pirms Izsoles datuma, publicējot sludinājumu oficiālajā izdevumā “Latvijas Vēstnesis”, interneta vietnē <http://ldzcargo.ldz.lv> un elektroniskajā izsoļu vietnē <http://auctioncargo.ldz.lv>.
5. **Izsoles drošības nauda**
   1. Dalībai izsolē tiek noteikta Izsoles drošības nauda **5 400 EUR** apmērā no izsoles sākuma cenas, turpmāk – drošības nauda. Izsoles uzvarētāja samaksātā drošības nauda tiek ieskaitīta Riteņpāru pārdošanas cenā, bet pārējiem Izsoles dalībniekiem tā tiek atmaksāta, ja neiestājas neviens no Noteikumu 5.3.punktā minētajiem gadījumiem.
   2. Drošības naudai, līdz Noteikumu 1.5.punktā noteiktajam Izsoles sakumam, jābūt iemaksātai un saņemtai Pārdevēja norēķinu kontā Nr.LV08RIKO0000082999854, AS Luminor Bank, SWIFT kods RIKOLV2X, maksājuma dokumentā norādot maksājuma mērķi: *“Riteņpāru pārdošanas izsoles drošības nauda”.*
   3. Drošības nauda netiek atmaksāta:
      1. nevienam Izsolei reģistrētajam dalībniekam, ja Izsoles laikā neviens no Izsolei dalībniekiem vai Izsoles vienīgais dalībnieks nesola pat Izsoles sākuma cenu;
      2. Izsoles uzvarētājam, ja tas atsakās noslēgt pirkuma līgumu.
   4. Ja nav iestājies neviens no Noteikumu 5.3.punktā minētajiem gadījumiem, iemaksāta drošības nauda tiek atmaksāta 7 (septiņu) dienu laikā pēc Izsoles beigu datuma.
   5. Ja Latvijas nerezidentam, lai samaksātu drošības naudu, atbilstoši nerezidenta valsts tiesību aktu vai kredītiestāžu noteiktajām prasībām, ir nepieciešams noslēgt ar Pārdevēju līgumu par dalību Izsolē, tad šī līguma projektu sagatavo un iesniedz Pārdevējam attiecīgais nerezidents. Pārdevējam nav pienākums noslēgt šo līgumu Izsoles dalībnieka piedāvātajā redakcijā.
6. **Izsoles dalībnieki**
   1. Par Izsoles dalībnieku var būt Eiropas Savienībā vai trešā valstī (izņemot Krievijas Federāciju un Baltkrievijas Republiku) reģistrēta juridiska persona.
   2. Lai kļūtu par Izsoles dalībnieku, personai ir jāizveido EIV kontu (ar instrukciju EIV lietošanai var iepazīties vietnē: <https://auctioncargo.ldz.lv/> sadaļā “User Guidline”), jāsamaksā drošības nauda un jāiesūta Komisijas sekretāram uz e-pastu (norādīts 10.1.2.punktā) Noteikumu 6.3.punktā minētie dokumenti. Pēc dokumentu pārbaudes Komisijas sekretārs autorizē Izsoles dalībnieku un viņš varēs reģistrēties Izsolei.
   3. Personām, kuras vēlas autorizēties dalībai Izsolē, līdz Noteikumu 1.5. punktā norādītajam laikam Komisijas sekretāram jāiesūta uz e-pastu šādi dokumenti:
      1. Latvijas Republikā reģistrētām juridiskajām personām:
         1. standartizētu izziņu no Latvijas Republikas Uzņēmuma reģistra, kas izdota ne agrāk kā 15 dienas pirms izsoles (vai izvērstu LURSOFT izdruku) ar aktuālo informāciju par juridisko personu, t.sk. par izpildinstitūcijas (valdes) locekļu pārstāvības tiesībām;
         2. pilnvara pārstāvēt juridisko personu izsolē, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām;
         3. drošības naudas samaksu apliecinošs dokuments;
      2. citā valstī reģistrētam juridiskajām personām:
         1. reģistrācijas apliecības kopija;
         2. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
         3. pilnvara pārstāvēt juridisko personu, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām;
         4. Sadarbības partnera identifikācijas veidlapa juridiskām personām (atbilstoši Noteikumu 3.pielikumam);
         5. izsoles drošības naudas samaksu apliecinošs dokuments
   4. Noteikumu 6.3.2.1. – 6.3.2.4.punktā minētajiem dokumentiem jābūt ar apliecinātu tulkojumu latviešu vai angļu valodā.
   5. Komisijas sekretāram ir tiesības neautorizēt dalībai Izsolē pretendentu, ja nav iesniegts kāds no Noteikumos 6.3.punktā minētajiem dokumentiem.
   6. Pēc pretendentu iesniegto dokumentu izskatīšanas, Komisijas sekretārs izmantojot EIV autorizē Izsoles dalībnieku vai informē par autorizācijas atteikumu. Informāciju par autorizācijas rezultātu nosūta uz EIV norādīto pretendenta e-pastu.
   7. Pēc Izsoles norises Komisijas sekretārs noņem visiem Izsoles dalībniekiem autorizācijas statusu.
7. **Izsoles norise**
   1. Izsoles solīšanas periods ir divas darba dienas pēc Izsoles sākuma datuma un laika, kas norādīti Noteikumu 1.5.punktā.
   2. Izsoles solīšanas laiks EIV tiek automātiski atjaunots uz 15 minūtēm no pēdējās likmes laika, ja solītāji turpina iesniegt solījumus 15 minūtes pirms Izsoles beigām, līdz laikam, kad pēdējais solītais izdara savu likmi.
   3. EIV pēc Izsoles beigām atspoguļo solīšanas laiku un augstāko nosolīto summu. Šī informācija EIV ir pieejama vēl 30 dienas pēc Izsoles slēgšanas. Izsoles laiku pagarina līdz nākamās darba dienas plkst. 13:00, ja EIV darbības traucējumu dēļ solīšana nebija iespējama pēdējo 10 minūšu laikā pirms Izsoles noslēgšanas.
   4. Pēc Izsoles beigām Komisijas sekretārs sagatavo protokolu par Izsoles rezultātu, pievienojot no EIV saņemtos datus par Izsoles soļiem un solītājiem. Protokolu apstiprina Komisija.
   5. Ja solītājs, kurš nosolīja augstāku cenu, turpmāk - Nosolītājs, atsakās noslēgt pirkuma līgumu, vai pirkuma līguma noteiktā termiņā nesamaksā pirkuma maksu, Sabiedrība var uzaicināt iegadāties Īpašumu Izsoles dalībnieku, kuru pārsolīja Nosolītājs.
   6. Izsoli atzīst par nenotikušu, ja:
      1. Izsolei nav reģistrējies neviens dalībnieks;
      2. neviens reģistrēts dalībnieks nesola Izsoles sākumcenu;
      3. Pārdevēja Valde neapstiprina Izsoles rezultātus;
      4. Izsoles norises laikā vai 24 st. laikā pēc Izsoles noslēgšanas, tiek saņemts paziņojums par būtiskiem EIV traucējumiem, kas var ietekmēt Izsoles rezultātus, vai par EIV drošības sistēmas pārkāpumiem.

1. **Pretenziju iesniegšana, Izsoles rezultātu apstiprināšana un līguma noslēgšana** 
   1. Izsoles dalībnieki var rakstiski iesniegt Komisijai pretenziju par Izsoles organizēšanas gaitu. Komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
   2. Komisija ne vēlāk kā 7 (septiņu) darba dienu laikā pēc Izsoles noslēgšanas iesniedz Izsoles protokolu apstiprināšanai Pārdevēja valdei.
   3. Tikai pēc Izsoles rezultātu apstiprināšanas Pārdevēja valdē, Nosolītājs vai Noteikumu 8.5. punktā norādītais Izsoles dalībnieks iegūst tiesības iegādāties Riteņpārus. Pārdevēja valdē apstiprināts Izsoles protokols ir pamats Riteņpāru pirkuma līguma sagatavošanai un parakstīšanai.
   4. Pārdevējs informē Nosolītāju par valdē pieņemto lēmumu un uzaicina viņu 10 (desmit) dienu laikā noslēgt Riteņpāru pirkuma līgumu.
   5. Ja 10 (desmit) kalendāro dienu laikā no paziņojuma saņemšanas nav parakstīts pirkuma līgums, Pārdevējam ir tiesības uzskatīt, ka Nosolītājs atteicies no Riteņpāru iegādes.
   6. Noteikumu 8.5.punktā minētā gadījumā, Komisija uzaicina nākamās augstākās cenas solītāju noslēgt Riteņpāru pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā Komisija sasauc sēdi, sastāda protokolu, kurā norāda minētos apstākļus un iesniedz šo protokolu apstiprināšanai Pārdevēja valdē. Ja Komisijas protokols tiek apstiprināts valdē, Riteņpāru pirkuma līgums tiek slēgs ar valdes lēmumā norādīto Izsoles dalībnieku.
2. **Pirkuma maksas un citu maksājumu samaksas kārtība**
   1. Pēc pirkuma līguma parakstīšanas Pārdevējs atbilstoši pirkuma līguma noteikumiem iesniedz pircējam rēķinu par pilnu (100%) pirkuma vērtību.
   2. Pircēja iemaksātā Izsoles drošības nauda tiek ieskaitīta pirkuma maksā.
   3. Saskaņā ar Pievienotās vērtības nodokļa likumu pirkums ir apliekams ar pievienotās vērtības nodokli. Ja pirkuma līgumu slēdz ar nerezidentu, pievienotās vērtības nodoklis pircējam tiek atmaksāts 3 (trīs) darba dienu laikā no dienas, kad pārdevējam ir piešķirts dokuments, kas apliecina iegādātas mantas izvešanu no Latvijas Republikas teritorijas.
3. **Pārdevēja kontaktpersonas**
   1. Pārdevēja kontaktpersonas:
      1. tehniskajos jautājumos – Vagonu daļas vadītājs **P.Poršņevs**, tālrunis: 27070954, e-pasts: [pavels.porsnevs@ldz.lv](mailto:pavels.porsnevs@ldz.lv)
      2. Komisijas sekretārs – Saimniecības daļas Rīgas reģiona saimniecības nodaļas vadītāja **I.Stendzeniece**, tālrunis: 25719192; e-pasts: [inese.stendzeniece@ldz.lv](mailto:inese.stendzeniece@ldz.lv).

Izsoles komisijas priekšsēdētājs V.Ņizkodubovs (*parakstīts ar drošu elektronisko parakstu*)

**Noteikumu 1.pielikums**

Projekts

Rīgā, 2025.gada \_\_\_\_\_\_\_\_\_\_

**LĪGUMS Nr.\_\_\_\_\_\_\_\_\_\_\_**

**Sabiedrība ar ierobežotu atbildību „LDZ Cargo”**, turpmāk – Pārdevējs, valdes priekšsēdētāja Aļģirda Miķelsona un valdes locekļa Raimonda Freimaņa personās, kuri rīkojās pamatojoties uz statūtiem, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, tās \_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_\_\_ pamata, no otras puses,

abi kopā - puses, labā ticībā, bez viltus, maldības un spaidiem noslēdz šo pirkuma līgumu, turpmāk – Līgums.

1. **Līguma priekšmets** 
   1. Pārdevējs pārdod un nodod Pircējam, bet Pircējs pērk un pieņem no Pārdevēja kustamo mantu, kuru veido **100** lietošanā bijušie kravas vagonu RU-1 tipa riteņpāri ar rullīšu gultņiem (turpmāk – Riteņpāri), kurus Pircējs ir iegādājies kā lietu kopību Pārdevēja \_\_\_\_.\_\_\_.2025. rīkotajā izsolē.
   2. Informācija par Riteņpāriem ir norādīta Līguma 1.pielikumā, kas ir Līguma neatņemama sastāvdaļa.
   3. Puses apliecina, ka viņi apzinās Riteņpāru vērtību un atsakās celt viena pret otru prasību par līguma atcelšanu vai pirkuma maksas izmaiņām pārmērīga zaudējuma dēļ.

1. **Riteņpāru nodošana un pieņemšana, īpašie nosacījumi**
   1. Pircējs apņemas pieņemt Riteņpārus to esošajā tehniskajā stāvoklī un komplektācijā un šajā sakarā apņemas necelt nekādas pretenzijas pret Pārdevēju.
   2. Riteņpāru nodošanas un pieņemšanas vieta - SIA “LDZ ritošā sastāva serviss” teritorija pēc adreses Varšavas iela 49, Daugavpils.
   3. Riteņpāri Pircējam ir jāpieņem no Pārdevēja un jāizved no nodošanas vietas ne vēlāk kā 30 (trīsdesmit) dienu laikā pēc Līguma noslēgšanas. Riteņpāru nodošanu un pieņemšanu var veikt partijās.
   4. Riteņpāru pieņemšanas un nodošanas datumu un laiku Pircējs un Pārdevējs saskaņo atsevišķi, savstarpēji apmainoties ar rakstisku informāciju pa e-pastu. Saskaņotie Riteņpāru nodošanas un pieņemšanas termiņi ir saistoši gan Pārdevējam, gan Pircējam.
   5. Pārdevējs Riteņpārus nodod Pircējam ar pieņemšanas - nodošanas aktu, kuru parakta:
      1. no Pārdevēja puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Pircēja puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   6. Sākot ar Riteņpāru pieņemšanas - nodošanas akta parakstīšanas brīdi, Pircējs uzņemas visus riskus par Riteņpāru stāvokli.
   7. Visus izdevumus, kas saistīti ar Riteņpāru izvešanu no nodošanas vietas sedz Pircējs.
2. **Maksājumi un to veikšanas kārtība**
   1. Riteņpāru pirkuma maksa ir */saskaņā ar izsoles rezultātiem/* **\_\_\_\_EUR** (\_\_\_\_\_\_\_\_\_\_\_\_\_\_\_). Pirkuma maksai tiek piemērots pievienotās vērtības nodoklis saskaņā ar Latvijas Republikas Pievienotās vērtības nodokļa likumu.
   2. Pircējs ir iemaksājis Pārdevējam izsoles drošības naudu */saskaņā ar izsoles Noteikumiem/* apmērā, kura tiek ieskaitīta pirkuma maksas apmaksai.
   3. Pirms saskaņotā Riteņpāru partijas nodošanas un pieņemšanas datuma Pārdevējs iesniedz Pircējam rēķinu par attiecīgo Riteņpāru partiju pirkuma maksas samaksu. Rēķinus Pārdevējs sagatavo elektroniski un nosūta no Pārdevēja e-pasta: [cargo.rekini@ldz.lv](mailto:cargo.rekini@ldz.lv) uz Pircēja e-pastu: \_\_\_\_\_\_\_\_\_\_\_\_\_\_\_\_. Rēķini tiek uzskatīti par derīgiem bez paraksta.
   4. Pircējs rēķinu apmaksā ne vēlāk kā 2 (divas) darba dienas pirms noteiktā Riteņpāru nodošanas – pieņemšanas datuma.
   5. Riteņpāru īpašuma tiesības Pircējs iegūst ar Riteņpāru nodošanas – pieņemšanas akta abpusēju parakstīšanu.
   6. Par maksājumu termiņu neievērošanu Pārdevējs ir tiesīgs saņemt no Pircēja līgumsodu 0,01% apmērā no pirkuma maksas par attiecīgo Riteņpāru partiju par katru nokavēto dienu, bet ne vairāk kā 10%.
   7. Līgumsodus un citus Līgumā paredzētus maksājumus veic pamatojoties uz izrakstītiem rēķiniem 10 (desmit) darba dienu laikā pēc rēķina izrakstīšanas datuma. Rēķinos piemēro spēkā esošo PVN likmi.
3. **Pušu saistības**
   1. Pircējs apņemas pieņemt Riteņpārus un parakstīt pieņemšanas un nodošanas aktu atbilstoši Līguma 2.sadaļas nosacījumiem.
   2. Ja Pircējs nepieņem un neizved Riteņpārus Līguma 2.3.punktā noteiktajā termiņā, Pircējs apņemas samaksāt līgumsodu 0,01% apmērā no pirkuma maksas par attiecīgo Riteņpāru partiju par katru nokavēto dienu, bet ne vairāk kā 10%.
   3. Pircējs apņemas samaksāt Pārdevējam par Rīteņpāriem Līguma 3.sadaļā noteiktajā kārtībā. Pārdevējs apņemas nodot Pircējam Riteņpārus saskaņā ar Līguma noteikumiem.

**5. Pušu biznesa ētikas pamatprincipi un personas datu aizsardzība**

5.1. Pircējs parakstot Līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

* 1. Pircējam ir pienākums nekavējoties informēt VAS “Latvijas dzelzceļš” izmantojot ziņošanas iespējas koncerna mājas lapā www.ldz.lv, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Pircējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Pircēju likumā noteiktajā kārtībā un apjomā.
  2. Ja Pircēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
  3. Puses apliecina, ka tie ir informēti, ka Pušu iesniegtos personas datus, ja tas nepieciešams Līguma izpildei drīkst apstrādāt tikai Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
  4. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
  5. Puses apņemas nodrošināt spēkā esošajiem tiesību aktiem atbilstošu aizsardzības līmeni Pušu iesniegtajiem personas datiem.
  6. Puses apņemas nenodot tālāk trešajām personām personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
  7. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Pušu atbildība, attiecīgajai Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
  8. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

1. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, un ja viena Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu iestāšanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
   2. Ar nepārvaramas varas apstākļiem jāsaprot dabas stihijas - ugunsgrēks, plūdi, vētras postījumi, zemestrīces, valdības lēmumi, rīkojumi un citi ārkārtēja rakstura negadījumi kā arī citi, no Pusēm pilnīgi neatkarīgi radušies, ārkārtēja rakstura negadījumi, ko Pusēm nebija iespējams ne paredzēt, ne novērst.
   3. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līgumu, par to rakstveidā brīdinot otru Pusi 5 (piecas) darba dienas iepriekš.
2. **Citi nosacījumi** 
   1. Visas Pušu attiecības, kas izriet no Līguma vai ar to ir saistīti, kas nav noregulēti līdz Līguma izbeigšanos, tiek risināti saskaņā ar Līguma nosacījumiem. Visus strīdus jautājumus, kas saistīti ar Līguma nosacījumu izpildi, Puses risina pārrunu ceļā un regulē ar rakstveida papildus vienošanos. Jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, tiks izšķirts tiesā, saskaņā ar spēkā esošo tiesību aktiem.
   2. Līgums stājās spēkā ar tā noslēgšanas dienu un darbojās līdz Līgumā noteikto Pušu saistību pilnīgai izpildei.
   3. Līgumu var izbeigt Pārdevējam un Pircējam par to rakstveidā vienojoties.
   4. Pārdevējs ir tiesīgs vienpusēji lauzt Līgumu, nosūtot par to Pircējam rakstveida paziņojumu, ja Pārdevējs nav pieņēmis visus Riteņpārus un Līguma 2.3.punktā noteiktā termiņa kavējums pārsniedz 3 (trīs) mēnešus.
   5. Līguma papildinājumi un grozījumi noformējami rakstveidā un pievienojami Līgumam kā tā neatņemama sastāvdaļa.
   6. Informācija, kas saistīta ar Pušu sadarbību vai kas par Pārdevēju ir nonākusi Pircēja rīcībā Līguma izpildes rezultātā, uzskatāma par Pārdevēja komercnoslēpumu, un tā bez iepriekšējas rakstiskas Pārdevēja piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pārdevēja komercnoslēpumu saturošo informāciju Pircējs apņemas izmantot vienīgi Līgumā norādītajam mērķim, ievērojot Pārdevēja komercintereses un šo konfidencialitātes pienākumu.
   7. Puses vienojas, ka jebkurš paziņojums, pieprasījums vai cita informācija saistībā ar Līgumu, tiks uzskatīta par iesniegtu:
      1. ja to iesniedz personīgi vai tos ir piegādājis kurjers – faktiskās piegādes dienā, ko apliecina otras Puses apstiprinājums par dokumenta saņemšanu;
      2. ja tie ir nosūtīti ar ierakstītu sūtījumu uz otras Puses pasta adresi, kas norādīta Līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
      3. ja nosūtīti pa e-pastu uz otras Puses e-pasta adresi, kas norādīta Līguma rekvizītos – dienā, kad otra Puse ir apstiprinājusi saņemšanu ar atbildes e-pastu.
   8. Līgumam ir viens pielikums ar Riteņpāru sarakstu (saraksts tiks izveidots atbilstoši Noteikumu 1.pielikumam un izsoles rezultātiem).
   9. Līgums ir parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

**8. Pušu rekvizīti un paraksti**

|  |  |
| --- | --- |
| **Pārdevējs:**  SIA “LDZ CARGO”  Vienotais reģistrācijas: Nr.40003788421  Dzirnavu iela 147 k-1, Rīga, LV-1050, Latvija  AS Luminor Bank  Konts: Nr. LV08RIKO00000829998544  SWIFT kods: RIKOLV2X.  Saziņas līdzekļi: tālr.\_\_\_\_\_\_\_\_\_\_\_\_; \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_  A.Miķelsons \_\_\_\_\_\_\_\_\_\_\_\_\_\_\_\_\_\_  R.Freimanis \_\_\_\_\_\_\_\_\_\_\_\_\_\_\_\_\_ | **Pircējs:**  Nosaukums / vārds un uzvārds  Reģistrācijas nr./ personas kods  Juridiskā adrese / deklarētā adrese  Banka  Konta numurs  SWIFT kods  Saziņas līdzekļi: tālr.\_\_\_\_\_\_\_\_\_\_\_\_; fakss \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_  /……./\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Noteikumu 2. pielikums;**

**Līguma 1.pielikums**

**Riteņpāru saraksts**

|  |  |  |  |  |
| --- | --- | --- | --- | --- |
| Nr.p.k | Izgatavotāj-rūpnīcas  kods | Ass numurs | Ass izgatavošanas gads | Velšanas loka biezums, mm |
| 1 | 0029 | 574544 | 1984 | 31 |
| 2 | 0029 | 406682 | 1980 | 28 |
| 3 | 0005 | 45587 | 1989 | 28 |
| 4 | 0029 | 191415 | 1984 | 31 |
| 5 | 0029 | 037616 | 1991 | 33 |
| 6 | 0011 | 6234 | 1990 | 29 |
| 7 | 0029 | 935512 | 1990 | 30 |
| 8 | 0029 | 378366 | 1984 | 27 |
| 9 | 0029 | 376779 | 1984 | 30 |
| 10 | 0029 | 054251 | 1987 | 27 |
| 11 | 0005 | 08526 | 1990 | 29 |
| 12 | 0029 | 754737 | 1986 | 29 |
| 13 | 0029 | 080035 | 1991 | 28 |
| 14 | 0005 | 17108 | 1993 | 30 |
| 15 | 0011 | 7127 | 1981 | 34 |
| 16 | 0029 | 960932 | 1991 | 27 |
| 17 | 6713 | 78111 | 1964 | 32 |
| 18 | 0029 | 333372 | 1984 | 29 |
| 19 | 0186 | 13300 | 1972 | 27 |
| 20 | 0119 | 4447 | 1995 | 32 |
| 21 | 0029 | 288130 | 1992 | 30 |
| 22 | 0029 | 647680 | 1996 | 31 |
| 23 | 0093 | 31944 | 1974 | 28 |
| 24 | 0005 | 61231 | 1988 | 28 |
| 25 | 0005 | 03317 | 1994 | 28 |
| 26 | 0005 | 01714 | 1992 | 33 |
| 27 | 0029 | 282491 | 1992 | 30 |
| 28 | 0005 | 50253 | 1972 | 33 |
| 29 | 0039 | 53091 | 1993 | 33 |
| 30 | 0029 | 855979 | 1990 | 24 |
| 31 | 6712 | 222768 | 1973 | 33 |
| 32 | 0029 | 989021 | 1987 | 28 |
| 33 | 6712 | 275697 | 1981 | 32 |
| 34 | 0005 | 113012 | 1987 | 31 |
| 35 | 0029 | 298255 | 1984 | 27 |
| 36 | 0060 | 9299 | 1984 | 27 |
| 37 | 0119 | 15077 | 1982 | 33 |
| 38 | 0029 | 016854 | 1983 | 31 |
| 39 | 0029 | 317625 | 1992 | 33 |
| 40 | 0029 | 316502 | 1989 | 29 |
| 41 | 0039 | 58702 | 1979 | 30 |
| 42 | 0029 | 290292 | 1988 | 27 |
| 43 | 0029 | 922390 | 1990 | 30 |
| 444 | 0005 | 168090 | 1976 | 28 |
| 45 | 0005 | 37007 | 1986 | 31 |
| 46 | 0029 | 155011 | 1987 | 28 |
| 47 | 0029 | 710535 | 1989 | 31 |
| 48 | 0119 | 24371 | 1980 | 28 |
| 49 | 0029 | 446187 | 1980 | 29 |
| 50 | 0029 | 182888 | 1984 | 28 |
| 51 | 0029 | 687147 | 1989 | 27 |
| 52 | 0005 | 134129 | 1975 | 30 |
| 53 | 0029 | 53064 | 1977 | 33 |
| 54 | 0039 | 772388 | 1993 | 33 |
| 55 | 0029 | 918709 | 1987 | 33 |
| 56 | 0039 | 21443 | 1987 | 30 |
| 57 | 0029 | 979989 | 1983 | 33 |
| 58 | 0029 | 888742 | 1990 | 31 |
| 59 | 0029 | 792738 | 1982 | 27 |
| 60 | 0093 | 33779 | 1973 | 34 |
| 61 | 0039 | 119115 | 1986 | 27 |
| 62 | 0005 | 69395 | 1989 | 27 |
| 63 | 0005 | 41601 | 1986 | 27 |
| 64 | 0029 | 784304 | 1986 | 32 |
| 65 | 0029 | 302491 | 1993 | 28 |
| 66 | 0029 | 947516 | 1983 | 30 |
| 67 | 0029 | 567479 | 1989 | 34 |
| 68 | 0005 | 18647 | 1987 | 28 |
| 69 | 0005 | 70502 | 1989 | 27 |
| 70 | 0029 | 750041 | 1982 | 29 |
| 71 | 0005 | 147021 | 1979 | 30 |
| 72 | 0029 | 9851 | 1987 | 33 |
| 73 | 0029 | 820391 | 1982 | 31 |
| 74 | 0029 | 73917 | 1977 | 28 |
| 75 | 0029 | 470764 | 1989 | 25 |
| 76 | 0029 | 977720 | 1983 | 30 |
| 77 | 0005 | 45405 | 1991 | 32 |
| 78 | 0005 | 055003 | 1981 | 32 |
| 79 | 0029 | 158997 | 1979 | 30 |
| 80 | 0029 | 202820 | 1988 | 32 |
| 81 | 0029 | 303125 | 1984 | 33 |
| 82 | 0029 | 325793 | 1984 | 28 |
| 83 | 0093 | 5294 | 1974 | 30 |
| 84 | 0029 | 940001 | 1991 | 33 |
| 85 | 0029 | 183792 | 1992 | 34 |
| 86 | 0119 | 27865 | 1988 | 33 |
| 87 | 0039 | 38025 | 1980 | 32 |
| 88 | 0029 | 360825 | 1993 | 32 |
| 89 | 0029 | 523704 | 1985 | 27 |
| 90 | 0029 | 917347 | 1990 | 24 |
| 91 | 0005 | 08458 | 1988 | 33 |
| 92 | 0029 | 567791 | 1995 | 32 |
| 93 | 0029 | 704963 | 1982 | 29 |
| 94 | 0039 | 35122 | 1978 | 31 |
| 95 | 0119 | 9451 | 1989 | 34 |
| 96 | 0029 | 191127 | 1992 | 29 |
| 97 | 0029 | 01479 | 1978 | 28 |
| 98 | 0186 | 14679 | 1983 | 28 |
| 99 | 0186 | 31009 | 1975 | 30 |
| 100 | 0005 | 153219 | 1980 | 27 |

**Noteikumu 3.pielikums**

**SADARBĪBAS PARTNERA IDENTIFIKĀCIJAS VEIDLAPA   
JURIDISKĀM PERSONĀM**

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, **SIA “LDZ Cargo”** lūdz iesniegt nepieciešamo informāciju, aizpildot šo veidlapu:

1. Juridiskās personas (arī personālsabiedrības biedru) nosaukums:

1. Reģistrācijas numurs/ analogs lielums:

1. Reģistrācijas valsts:

1. Pārstāvēttiesīgās personas:

Pārstāvēttiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Valde:

Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Padome (ja ir izveidota):

Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

1. Patiesais labuma guvējs/i (PLG):

Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē *patiesais labuma guvējs* ir *fiziskā persona,* kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:

1. fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
2. fiziska persona, kura tiešā vai netiešā veidā kontrolē uzņēmuma darbību;

Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1, PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita.

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG.

PLG nav iespējams noskaidrot, jo sadarbības partneris ir:

atvasināta publiska persona;

tiešās pārvaldes iestāde vai pastarpinātās pārvaldes iestāde;

valsts vai pašvaldības kontrolēta kapitālsabiedrība;

komersants, kura akcijas ir iekļautas regulētā tirgū.

1. Parakstot šo identifikācijas veidlapu, Sadarbības partneris apliecina, ka visa norādītā un aizpildītā informācija identifikācijas veidlapā ir patiesa un pilnīga.
2. Parakstot šo identifikācijas veidlapu, Sadarbības partneris apliecina, ka mainoties veidlapā norādītajai informācijai, partneris informēs Uzņēmumu, nosūtot aktuālo informāciju uz e-pastu inese.stendzeniece@ldz.lv.

|  |  |
| --- | --- |
| Likumiskais pārstāvis*:* | Personas statuss (valdes loceklis, prokūrists, pilnvarotā persona, cits) |
| Vārds, uzvārds |
| Paraksts3 |
| Datums |